Lav et referat af nedenstående tekst:

Tekst:
Rebild, Thisted, Brønderslev, Morsø og Jammerbugt har én ting til fælles. De er alle blandt de ti langsommeste steder at være før brandvæsenet rykker ud. Det viser en opgørelse for de kommunale redningsberedskaber i 2011, som Beredskabsstyrelsen har foretaget. Det tager i gennemsnit 7 minutter og 51 sekunder fra en alarm går, til brandvæsenet er rykket ud. Men i Nordjylland står det dårligere til. Her ligger gennemsnittet på over 10 minutter. Værst er det i Rebild, hvor det tager 12 minutter og 45 sekunder. Forskellen i udrykningstiderne skyldes - ifølge Beredskabsstyrelsen - placeringen af brandstationerne og køreafstanden i de forskellige regioner. Samt forskellen i antallet af fuldtidsansatte. Det er kun i nærheden af København, at de ti hurtigste brandvæsener kan findes. For en måned siden var det i Hjørring, den var gal med udrykningen. Du kan læse vores artikel om Beredskabsinfos undersøgelse her .

Referat:
Fem ud af ti kommuner med den langsommeste udrykning er nordjyske.